দেশ জুড়ে ব্যাঙ্ক ধর্মঘটে নৈতিক সমর্থন চেয়ে মুখ্যমন্ত্রীকে চিঠি দিল AIBOC

ওয়েবডেস্ক- আগামী ২৭ জানুয়ারি দেশ জুড়ে ব্যাঙ্ক ধর্মঘটের (Bank Strike) নৈতিক সমর্থন চেয়ে রাজ্যের মুখ্যমন্ত্রী মমতা বন্দ্যোপাধ্যায়কে (Mamata Banerjee) চিঠি দিয়েছে অল ইন্ডিয়া ব্যাঙ্ক অফিসার কনফেডারেশন (All India Bank Officers Confederation) । আগামী পাঁচ দিন কাজের দাবিতে এই ব্যাঙ্ক ধর্মঘটের ডাক দিয়েছে ইউনাইটেড ফোরাম অফ ব্যাঙ্ক ইউনিয়নস (ইউএফবিইউ)।

এই বার রাজ্যের মুখ্যমন্ত্রী মমতা বন্দ্যোপাধ্যায়ের কাছে নৈতিক সমর্থন চেয়ে চিঠি দিল এআইবিওসি (অল ইন্ডিয়া ব্যাঙ্ক অফিসার কনফেডারেশন)। বুধবার মুখ্যমন্ত্রীকে পাঠানো এই চিঠিতে জানানো হয়েছে, দীর্ঘ ধরেই তাদের তাদের দাবি সপ্তাহে পাঁচদিন কাজ। সেটি এখনও বাস্তবায়ন হয়নি। সেই দাবিতে এবার শেষ পর্যন্ত ধর্মঘটের পথে হাঁটতে চলেছেন ব্যাঙ্ককর্মীরা।

আরও পড়ুন- দু-দিন ছাড়াই মেট্রো বিভ্রাট, সাতসকালেই ভোগান্তিতে যাত্রীরা

তবে মুখ্যমন্ত্রী আদৌ সেই ধর্মঘটে সমর্থন দেবেন কি না, তা নিয়ে প্রশ্ন তুলছেন বাংলার রাজনৈতিক মহলের একাংশ। কারণ বনধ, অবস্থান নিয়ে তার অনড় মনোভাব রাজ্যবাসীর অজানা নয়। সেই সঙ্গে চিঠিতে উল্লেখ করা হয়েছে, ইন্ডিয়ান ব্যাঙ্কস অ্যাসোসিয়েশন (আইবিএ)-এর সঙ্গে একাধিক দফা আলোচনা ও লিখিত আশ্বাস দেওয়া পরেও পাঁচ দিনের কাজের সপ্তাহ এখনও চালু হয়নি।

বিগত দুই বছরে এই প্রস্তাব কেন্দ্রীয় অর্থ মন্ত্রকের কাছে অনুমোদনের অপেক্ষায় পড়ে আছে। ২০২৪ সালের মার্চ মাসে দ্বিপাক্ষিক সমঝোতার মাধ্যমে একটি যৌথ নোটে এই দাবি সরকারে কাছে পাঠানো হয়েছিল, কিন্তু কোনও লাভ হয়নি। ফকে সারা দেশের ব্যাঙ্ক কর্মীদের মধ্যে ক্ষোভ বাড়ছে। এআইবিওসি-র রাজ্য নেতাদের কথায়, পাঁচ দিনের কাজের সপ্তাহ চালু হলেও কাজের সময় কমবে না। উল্টে সোম থেকে শুক্র প্রতিদিন অতিরিক্ত ৪০ মিনিট করে কাজ কাজ বাড়ানোর প্রস্তাবে ইউনিয়নগুলির সম্মতি রয়েছে।